Semejus

Semejus – miestas šiaurės rytų Kazachijoje, prie Irtyšiaus, 1000 km į šiaurę nuo Almatos. Geležinkelio mazgas; išvystyta maisto, lengvoji, laivybos, dujų, cemento pramonė. 4 aukštosios mokyklos, 2 teatrai, kraštotyros muziejus, F. Dostojevskio ir A. Kunanbajevo literatūros muziejai.

 Istorija 
Įkurtas 1718 m. kaip rusų tvirtovė, 1776 m. perkeltas į dabartinę vietą, 1782 m. suteiktos miesto teisės. Miesto apylinkėse nuo 1949 m. iki 1991 m. buvo požeminių ir antžeminių branduolinių bandymų poligonas.

Rusijos imperijoje ir sovietmečiu buvo vadinamas Semipalatinsku.

 Gyventojai 

 Sportas 
 FK Altaj VKO futbolo klubas.
 FK Altaj Semej – buvęs futbolo klubas, išformuotas 2017 m.
 FK Spartak Semej – buvęs futbolo klubas, išformuotas 2016 m.
 „Spartak“ futbolo stadionas

 Nuorodos 
 Semejaus nuotraukos 

Kategorija:Rytų Kazachstano srities miestai